शहनाज गिल पर भड़कीं सोना महापात्रा, बोलीं- छोटे-मोटे फेम के अलावा है क्या उनके पास...
sona mahapatra angry on shahnaaz gill। सोना महापात्रा ने साजिद खान को सपोर्ट करने पर शहनाज गिल पर निशाना साधा था। अब एक बार फिर से
सोना महापात्रा ने साजिद खान को सपोर्ट करने पर शहनाज गिल पर निशाना साधा था। अब एक बार फिर से उन्होंने शहनाज गिल पर भड़ास निकाली है। दरअसल शहनाज गिल का हाल ही में एक वीडियो वायरल हुआ था जिसमें वो अजान का सम्मान करते हुए कुछ देर के लिए चुप हो गई थीं। उनके इस जेस्चर की लोगों ने काफी तारीफ की थी।
हालांकि सिंगर सोना महापात्रा ने शहनाज ने इस जेस्चर के बाद उन्हें ट्रोल किया। सोना का कहना है कि उनको थोड़ी रिस्पेक्ट अपनी बहनों के लिए भी दिखानी चाहिए थी, जब उन्होंने मीटू के आरोपी साजिद खान का सपोर्ट किया था।
अच्छा होता थोड़ी रिस्पेक्ट अपनी बहनों के लिए भी दिखाती..
सोना महापात्रा ने शहनाज गिल पर कटाक्ष करते हुए हाल ही में एक ट्वीट किया था। उस ट्वीट में उन्होंने लिखा , 'ट्विटर पर शहनाज का रिस्पेक्ट वाला एक्ट देख मुझे वो बात याद आ रही है जब उन्होंने कई लड़कियों का यौन उत्पीड़न करने वाले शख्स साजिद खान का खुलेआम समर्थन किया था। अच्छा होता अगर उन्होंने थोड़ी रिस्पेक्ट उस वक्त अपनी बहनों के लिए भी दिखा दी होती।'
इस ट्वीट के बाद शहनाज के फैंस ने सोना को काफी ट्रोल किया। अब ट्रोलर्स को जवाब देने के लिए सोना महामात्रा ने एक और ट्वीट किया है।'
शहनाज के अंदर कौन सा टैलेंट है..
अपने दूसरे ट्वीट में उन्होंने शहनाज के करियर पर ही सवालियां निशान लगा दिया। उन्होंने लिखा, 'पहले जैकलीन और अब शहनाज के सपोर्ट में खड़े होने ट्रोलर्स को एक बात बताना चाहूंगी। मुझे नहीं पता कि शहनाज के अंदर कौन सा स्पेशल टैलेंट है। छोटे-मोटे रियलिटी शोज वाले फेम के अलावा उनके पास है ही क्या। मैं ऐसी महिलाओें को जानती हूं जो रोल और मनी के लिए ऐसे शॉर्टकर्ट्स अपनाती हैं।'
साजिद खान को सपोर्ट करने पर ट्रोल हो गईं थीं शहनाज
बिग बॉस के 16वें सीजन में कॉन्ट्रोवर्सियल फिल्म डायरेक्टर साजिद खान की एंट्री हुई थी। उन्हें बिग बॉस की पूर्व कंटेस्टेंट रहीं शहनाज गिल ने एक वीडियो संदेश के जरिए सपोर्ट किया था। जिसकी वजह से उन्हें काफी ट्रोलिंग का सामना करना पड़ा था।
2018 में लगे थे साजिद पर मीटू के आरोप
2018 में साजिद पर 10 महिलाओं ने मीटू मूवमेंट के तहत यौन शोषण के आरोप लगाए थे। जिस वजह से इंडियन फिल्म एंड टेलीविजन एसोसिएशन साजिद को एक साल के लिए बैन कर दिया था।
साजिद को इस दौरान कई फिल्मों से हाथ धोना पड़ा था। कनिष्का सोनी, शर्लिन चोपड़ा, रानी चटर्जी, जिया खान, मंदाना करीमी समेत कई एक्ट्रेसेस ने साजिद पर हैरेसमेंट के आरोप लगाए थे।
